15.273 nordjyder var arbejdsløse i september, omregnet til fuldtids-ledige. Det er 802 færre end i samme måned i fjor. Det skriver Nordjyske.dk. Det svarer til et fald på fem procent, og det er det største blandt samtlige danske regioner. På landsplan faldt ledigheden fra september 2010 til 2011 med 1,9 procent. I forhold til august 2011 er der tale om en stigning på knap 1000 ledige. Hvis antallet af fuldtidsledige korrigeres for sæsonudsving var der 17.481 ledige i september 2011 i Nordjylland. Det er et fald på 128 i forhold til august 2011, fremgår det af tal fra Beskæftigelsesregion Nordjylland.

Opsummering:
Region Nordjylland oplevede det største fald i ledige.